Põhja-kukemari

Põhja-kukemari (Empetrum nigrum subsp. hermaphroditum; sünonüüm Empetrum hermaphroditum) on kanarbikuliste sugukonda kukemarja perekonda kuuluv igihaljas taim, hariliku kukemarja alamliik.

Eestis esineb põhja-kukemarja harvalt, Põhja-Eesti nõmmedel ning rabades. Eestis kuulub ta ohukategooriasse "ohulähedane".

Taim kasvab 15–40 cm kõrguseksEesti taimede kukeaabits, ISBN 9985308794. Vars on puitunud, tihti roomav. Lehed on kitsad ja paksud, okkataoliseks kokku rullunud.

Põhja-kukemari on erinevalt hariliku kukemarja tüüpalamliigist ühekojaline. Taim õitseb aprillist maini. Õis on roosakas.

Vili valmib juulis. See on umbes 6 mm läbimõõduga must luuvili, mis sisaldab 6–9 seemet. Vili on lääge, kergelt hapukas ja väga vaigune. Seda süüakse toorelt või tehakse mahlaks.Empetrum hermaphroditum Vili sisaldab C-vitamiini. Põhja-kukemarja viljad on suuremad ja mahlasemad kui hariliku kukemarja tüüpalamliigil.

Viited

Välislingid


 Empetrum hermaphroditum Hagerup - põhja kukemari
 Eesti levikukaart

Kategooria:Kanarbikulised